****

**UAB „SACOM“**

Medaus g. 28A, Medininkai, LT-15167, Vilniaus r., tel. (8 69) 929 777, el. p. [vvasilecas@gmail.com](mailto:vvasilecas@gmail.com)

Įmonės kodas 301736734, PVM mok. kodas LT100004266818

TVIRTINU:

Direktorius

Vladimiras Vasilecas

**KONKURSO SĄLYGOS**

**Universalių tekinimo staklių su kompiuterio valdymu pirkimas**

Turinys

[1. BENDROSIOS NUOSTATOS 1](#_Toc474429094)

[2. PIRKIMO OBJEKTAS IR REIKALAVIMAI TIEKĖJAMS 1](#_Toc474429095)

[3. PASIŪLYMŲ RENGIMAS, PATEIKIMAS, KEITIMAS 2](#_Toc474429096)

[4. KONKURSO SĄLYGŲ PAAIŠKINIMAS IR PATIKSLINIMAS 3](#_Toc474429097)

[5. PASIŪLYMŲ NAGRINĖJIMAS IR VERTINIMAS 3](#_Toc474429098)

[6. PASIŪLYMŲ ATMETIMO PRIEŽASTYS 4](#_Toc474429099)

[7. SPRENDIMAS DĖL LAIMĖTOJO NUSTATYMO 5](#_Toc474429100)

[8. PIRKIMO SUTARTIES SĄLYGOS 5](#_Toc474429101)

[9. BAIGIAMOSIOS NUOSTATOS 5](#_Toc474429102)

[10. PRIEDAI 6](#_Toc474429103)

# 1. BENDROSIOS NUOSTATOS

* 1. UAB „SACOM“ (toliau vadinama - Pirkėjas/Bendrovė) įgyvendindama projektą „UAB „SACOM“ modernizavimas ir plėtra“ (projekto Nr. 03.3.1-LVPA-K-803-01-0060), bendrai finansuojamą Europos Sąjungos struktūrinių fondų (Europos regioninės plėtros fondo) lėšomis numato įsigyti įrangą: **universalios tekinimo staklės su kompiuterio valdymu.**
  2. Vartojamos pagrindinės sąvokos, apibrėžtos Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau – Taisyklės).
  3. Atsižvelgiant į tai, kad Bendrovė nėra perkančioji organizacija pagal Lietuvos Respublikos viešųjų pirkimų įstatymą, šis pirkimas vykdomas vadovaujantis Pirkimų taisyklėmis (toliau – Taisyklės) Projektų administravimo ir finansavimo taisyklėse, Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis konkurso sąlygomis.
  4. Skelbimas apie pirkimą paskelbtas svetainėje [www.esinvesticijos.lt](http://www.esinvesticijos.lt).
  5. Pirkimo būdas – konkursas.
  6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas turi teisę pateikti kvietimą dalyvauti pirkime vienam tiekėjui Projektų administravimo ir finansavimo taisyklių 461.1 punkte nustatyta tvarka.
  7. Pirkėjo įgalioti asmenys palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: UAB „SACOM“ direktorius Vladimiras Vasilecas tel. +37069929777, [vvasilecas@gmail.com](mailto:vvasilecas@gmail.com). Tiekėjas privalo pateikti Pirkėjui raštu prašymą, kuriame privalo būti nurodyti visi tiekėjo rekvizitai, kad Pirkėjas galėtų pirkimo procedūrų metu teikti paaiškinimus, patikslinimus bei kitą informaciją.

# 2. PIRKIMO OBJEKTAS IR REIKALAVIMAI TIEKĖJAMS

* 1. Perkamos universalios tekinimo staklės su kompiuterio valdymu kurių savybės nustatytos pateiktoje techninėje specifikacijoje (priedas Nr. 1).
  2. Šis pirkimas į dalis neskirstomas, todėl pasiūlymas turi būti pateiktas visam nurodytam prekių kiekiui.
  3. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 2.3.1. | Tiekėjas turi būti pasiūlytos įrangos gamintojas arba oficialus gamintojo atstovas arba turi turėti oficialų susitarimą su tokiu atstovu dėl prekybos šia įranga | Tiekėjo, neatitinkančio šio reikalavimo, pasiūlymas atmetamas | Tiekėjas turi galiojančius gamintojo išduotus sertifikatus, licencijas platinti, diegti siūlomą įrangą ar kitus dokumentus, įrodančius teisę prekiauti siūlomų gamintojų įranga (kartu su pasiūlymu turi būti pateikiama dokumento kopija\*)  \*Pirkėjas pasilieka teisę be išankstinio įspėjimo susisiekti su tiekėjo nurodytu gamintojo atstovu, siekiant pasitikslinti informacijos tikrumą. |

2.4. Jei bendrą pasiūlymą pateikia ūkio subjektų grupė, šių konkurso sąlygų 2.3.1. punkte nustatytą kvalifikacijos reikalavimą turi atitikti ir pateikti nurodytus dokumentus bent vienas ūkio subjektų grupės narys.

* 1. Prekės turi būti pristatytos, sumontuotos ir paleistos per 5 mėn. nuo sutarties įsigaliojimo dienos.
  2. Prekių pristatymo vieta – Medaus g. 28A, Medininkai, Vilniaus r., Lietuva.
  3. Jei pirkimo dokumentuose yra nuoroda į konkretų modelį ar šaltinį, konkretų procesą ar prekės ženklą, patentą, tipą, konkrečią kilmę ar gamybą, standartą ar pan., bus laikoma, kad tiekėjai gali siūlyti lygiaverčius objektus.

# 3. PASIŪLYMŲ RENGIMAS, PATEIKIMAS, KEITIMAS

3.1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

3.2. Pasiūlymas turi būti pateikiamas raštu, pasirašytas tiekėjo arba jo įgalioto asmens.

3.3. Tiekėjo pasiūlymas pateikiamas lietuvių kalba, kita korespondencija gali būti pateikiama anglų kalba. Pirkėjas turi teisę paprašyti tiekėjo pateikti dokumentus su vertimu į valstybinę kalbą.

3.4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas užklijuotame voke. Ant voko turi būti užrašyta:

**UAB „SACOM“ ĮRANGOS PIRKIMO KONKURSUI**

***tiekėjo pavadinimas ir adresas***

Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.

3.5. **Pasiūlymą sudaro tiekėjo raštu pateiktų dokumentų visuma**:

3.5.1. užpildyta pasiūlymo forma, parengta pagal šių pirkimo konkurso sąlygų 2 priedą;

3.5.2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;

3.5.3. siūlomų universalių tekinimo staklių su kompiuterio valdymu su įrengtu liutentu ilgų ruošinių (4000 mm) apdorojimui komponavimo schema kartu su išmatavimais ir izometrinis vaizdas;

3.5.4. konkurso sąlygose nurodytus minimalius kvalifikacijos reikalavimus pagrindžiantys dokumentai;

3.5.5. kita konkurso sąlygose prašoma informacija ir (ar) dokumentai.

3.6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

3.7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

3.8. Pasiūlymas turi būti pateiktas iki 2017 m. vasario mėn. 20 d. d. 10:00 val. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: **UAB „Innoera“ Konstitucijos pr. 21C, 08130, Vilnius Quadrum North, darbo laikas 8.00 – 17.00 val. (pietūs 12.00 – 13.00 val.)**. Prieš pristatant dokumentus tiesiogiai, prašome informuoti apie atvykimą tel. +370 700 66 660 . Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.

3.10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku

3.11. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visus šių konkurso sąlygų 1 priede nurodytus techninės specifikacijos reikalavimus. Į prekės kainą turi būti įskaityti visi mokesčiai ir visos tiekėjo išlaidos nurodytos 1 priede.

3.12. Pasiūlymas turi galioti 90 dienų nuo pasiūlymų termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

3.13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.

3.14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, pateikusiems prašymą dalyvauti konkurse bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).

3.15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.

3.16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# 4. KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
  2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva: paaiškinti, patikslinti konkurso sąlygas ir pratęsti šio pirkimo galutinių pasiūlymų pateikimo terminą.
  3. Bet kokia informacija, konkurso sąlygų paaiškinimai, pranešimai ar kitas Pirkėjo ir Tiekėjo susirašinėjimas, teikiami pasiūlymai ir pan. yra vykdoma tik raštu šiame punkte nurodytais kontaktais: elektroniniu paštu: [vvasilecas@gmail.com](mailto:vvasilecas@gmail.com). Tiesioginį ryšį su tiekėjais įgaliotas palaikyti: UAB „SACOM direktorius Vladimiras Vasilecas tel. +37069929777, [vvasilecas@gmail.com](mailto:vvasilecas@gmail.com).
  4. Visa informacija siunčiama Tiekėjo pasiūlyme nurodytu el. paštu ir/arba paštu. Tiekėjas pasiūlyme gali nurodyti būdus, kuriais jis pageidauja gauti informaciją.

# 5. PASIŪLYMŲ NAGRINĖJIMAS IR VERTINIMAS

* 1. Pasiūlymų nagrinėjimo, vertinimo ir palyginimo procedūras atlieka Pirkimo organizatorius, tiekėjams ar jų įgaliotiems atstovams nedalyvaujant.
  2. Pirkimo organizatorius nagrinėja:

5.2.1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;

5.2.2. ar nebuvo pasiūlytos neįprastai mažos kainos.

* 1. Iškilus klausimams dėl pasiūlymų turinio ir Pirkimo organizatoriui raštu paprašius, tiekėjai privalo per Pirkimo organizatoriaus nurodytą terminą pateikti raštu papildomus paaiškinimus nekeisdami pasiūlymo esmės.
  2. Jeigu pateiktame pasiūlyme Pirkimo organizatorius randa pasiūlyme nurodytos kainos apskaičiavimo klaidų, jis privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  3. Kai pateiktame pasiūlyme nurodoma neįprastai maža kaina, Pirkimo organizatorius turi teisę, o ketindamas atmesti pasiūlymą – privalo tiekėjo raštu paprašyti per nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  4. Pasiūlymuose nurodytos kainos bus vertinamos eurais.
  5. Pirkėjo neatmesti pasiūlymai vertinami pagal mažiausios kainos kriterijų.

# 6. PASIŪLYMŲ ATMETIMO PRIEŽASTYS

* 1. Pirkimo organizatorius atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas pasiūlyme pateikė netikslius ar neišsamius duomenis ir, Pirkėjui prašant, nepatikslino jų;
     3. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
     4. tiekėjas kartu su pasiūlymu nepateikė dokumentų nurodytų konkurso sąlygų 3.5.3. ir (arba) 3.5.4. punktuose;
     5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
  2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
  3. Tiekėjas šiam pirkimui gali pateikti tik vieną pasiūlymą individualiai arba kaip jungtinės veiklos dalyvio partneris. Jei tiekėjas pateikia daugiau nei 1 (vieną) pasiūlymą arba kaip partneris dalyvauja teikiant kelis pasiūlymus, pateikęs pasiūlymą dalyvauja kitame šio pirkimo pasiūlyme kaip jungtinės veiklos partneris bet kokia darbų apimtimi, visi tokie pasiūlymai bus atmesti.

# 7. SPRENDIMAS DĖL LAIMĖTOJO NUSTATYMO

* 1. Išnagrinėjus, įvertinus ir palyginus pateiktus galutinius pasiūlymus, Pirkimo organizatorius nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų kainos reikšmės yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
  3. Laimėjęs Tiekėjas kviečiamas sudaryti sutartį, nurodant laiką iki kada reikia sudaryti sutartį.
  4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
  5. Pasiūlymus pateikę tiekėjai apie pirkimo sutarties sudarymą informuojami raštu ne vėliau kaip per 3 darbo dienas nuo pirkimo sutarties sudarymo, nurodant tiekėją, su kuriuo sudaryta pirkimo sutartis.

# 8. PIRKIMO SUTARTIES SĄLYGOS

* 1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu.
  2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos.
  3. Atsiradus nenumatytoms aplinkybėms dėl kurių Tiekėjas negali pristatyti pirkimo sutartyje numatytos įrangos, Tiekėjas gali siūlyti naują įrangą, kurios savybės neprastesnės nei pagal sutartį numatyta tiekti įranga, kurios techninė specifikacija atitinka Pirkėjo keliamus reikalavimus, nekeičiant sutarties kainos.
  4. Atsiradus nenumatytoms aplinkybėms, dėl kurių įranga negali būti pristatyta sutartyje numatytais terminais, Tiekėjas ir Pirkėjas privalo tokį keitimą įforminti šaliu susitarimu. Toks pakeitimas turi būti pasirašytas abiejų Šalių, kuriame nurodomos aplinkybės dėl kurių įranga nebuvo pristatyta laiku ir įrangos pristatymo data.

# 9. BAIGIAMOSIOS NUOSTATOS

* 1. Tiekėjams pasiūlymų rengimo ir dalyvavimo konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems prašymą dalyvauti konkurse pateikusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
  3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.

# 10. PRIEDAI

10.1. Techninė specifikacija (1 priedas).

10.2. Pasiūlymo forma (2 priedas).

10.3. Sutarties projektas (3 priedas).

Konkurso sąlygų 1 priedas

**TECHNINĖ SPECIFIKACIJA**

1. Visa įranga turi būti pristatyta, sumontuota, paleista ir darbuotojai turi būti apmokyti dirbti su įranga per 5 mėn. nuo sutarties įsigaliojimo.

2. Įrangos pristatymo ir montavimo vieta UAB „SACOM“, Medaus g. 28A, Medininkai, Lietuva.

3. Tiekėjas pristato prekes pagal tarptautinių prekybos rūmų taisykles „Incoterms“. Pristatymo

sąlygos - CIP (transportavimas ir draudimas apmokėtas iki pristatymo vietos).

4. Pristatymo laikotarpis pradedamas skaičiuoti nuo dienos, kai sutartis įsigalioja. Iki prekių

priėmimo visa atsakomybė dėl prekių atsitiktinio žuvimo ar sugadinimo tenka tiekėjui.

5. Įrangai turi būti suteikta ne mažesnė kaip 12 mėn. garantija.

6. Dalyviams neleidžiama pateikti alternatyvių pasiūlymų.

8. Tiekėjui gali būti mokamas avansas. Tuo atveju jeigu tiekėjui yra mokamas avansas mokėjimai gali būti vykdomi tokia tvarka: avansinis mokėjimas mokamas 2 dalimis (pirma dalis – ne daugiau 30 % visos sumos pasirašius sutartį, antra dalis – ne daugiau 30% visos sumos pagaminus įrangą), galutinis mokėjimas – likusi sumos dalis po įrangos pristatymo, sumontavimo, paleidimo ir darbuotojų apmokymų.

9. Techniniai reikalavimai:

|  |  |  |
| --- | --- | --- |
| **Universalios tekinimo staklės su kompiuterio valdymu**  *(Darbų atlikimas apdorojant besisukančias detales atliekant sekančias operacijas:*  *cilindro formos ir sudėtingo paviršiaus išorinis tekinimas; įvairūs gręžimo darbai;*  *vidaus ir išorės sriegiu sriegimas; paviršiaus išorinis šlifavimas.*  *Papildomi veiksmai: frezavimas, gręžimas; fiksuotas staklių griebtuvo sukimas nustatytu kampu ir judėjimas kintamu greičiu pagal numatytą programą; srieginės pavaros veleno galo apdirbimas; besisukančių detalių ir kitų konstrukcinių elementų gamyba)* | | |
| **Nr.** | **Funkcijų ir / ar techninių reikalavimų (rodiklių) pavadinimas (apibūdinimas)** | **Techniniai reikalavimai, rodikliai** |
| 1. | Laikiklio anga ne mažiau | 65 mm |
| 2. | Suklio atstumas virš stalo ne mažiau | 500 mm |
| 3. | Suklio atstumas virš suporto ne mažiau | 300 mm |
| 4. | Maksimalus pagrindinio veleno sukimosi greitis ne mažiau | 4000 aps./min |
| 5. | Suklio skylės diametras ne mažiau kaip | 65 mm |
| 6. | Atstumas tarp suklių centrų ne mažiau | 350 mm |
| 7. | Laikiklio tipas | Canginis A2- 6 |
| 8. | Hidraulikos spaudimas min/maks | 5/30 kg/kv.cm |
| 9. | Suklio laikiklio tipas | Canginis A2-5 |
| 10. | Sub-suklio laikiklio anga ne mažiau | 32 mm |
| 11. | Sub-suklio sukimosi greitis ne mažiau | 4000 aps./min |
| 12. | Pagrindinio suklio variklio galingumas ne mažiau | AC servo 10 kW |
| 13. | Sub-suklio variklio galingumas ne mažiau | AC servo 3,5 kW |
| 14. | Drožlių konvejeris | Taip |
| 15. | Darbinis laukas:  Judėjimas pagal ašį Х / Z ne mažiau  Judėjimas pagal ašį Z1 ne mažiau  Judėjimas pagal ašį Y ne mažiau | 230 mm / 400 mm  385 mm  80 mm |
| 16. | Rutulinės-srieginės pavaros skersmuo pagal X/Z ne mažiau | 32 mm |
| 17. | Kreipiančiųjų pagal ašis X/Z dydis ne mažiau | 35 mm |
| 18. | Pagreitinta pavara pagal ašis X/Z/X1/Y1/Z1 ne mažiau | 30 m / min. |
| 19. | Instrumentinė sistema | BMT-55 |
| 20. | Varomųjų instrumentų kiekis | 12 vnt. |
| 21. | Instrumentų tvirtinimo galas | 25 mm ir 32 mm |
| 22. | Padėties nustatymo tikslumas | +-0,005 mm |
| 23. | Atkartojimas | 0,005 mm |
| 24. | Matmenys:  Plotis ne daugiau  Aukštis ne daugiau | 2000 mm  3000 mm |
| 25. | Tepimo ir aušinimo skysčių variklis | Taip |
| 26. | Tepimo ir aušinimo skysčių talpa | Taip |
| 27. | Apsaugos skirtos aptverti darbo zoną | Taip |
| 28. | Papildoma įranga tekinimo staklėms -  paslankus liunetas preciziniam apdorojamo veleno palaikymui tepalinėje aplinkoje (hidrodinaminio guolio principas): | |
| 28.1. | Veleno palaikymo ilgis ne mažiau | 4000 mm |
| 28.2. | Tvirtinimas prie fundamento tekinimo staklių lygyje | Privaloma |
| 28.3. | Apsukos ne mažiau | 4000 aps./min. |
| 28.4. | Reguliavimas pagal skirtingus veleno skersmenis | nuo 10 iki 65 mm. |
| 29. | Priedai: | |
| 29.1. | Automatinis apdirbimo įrankių matavimo prietaisas | Privaloma |
| 29.2. | Įrankių rinkinys techninei priežiūrai | Privaloma |
| 29.3. | Darbinis apšvietimas | Privaloma |
| 29.4. | Tvirtinimo kaladėlių komplektas ir inkariniai varžtai | Privaloma |
| 29.5. | Drožlių transporteris su drožlių bakeliu | Privaloma |
| 29.6. | Aušinimo sistema | Privaloma |
| 29.7. | Automatinio tepimo sistema | Privaloma |
| 29.8. | Vidaus apdirbimo įrankių laikikliai 4 vnt. | Privaloma |
| 29.9. | Cangos canginiam griebtuvui A2-6: 10,12,15,16,20,25,28,32,36,38,40,45,50 mm; | Privaloma |
| 29.10. | Kompiuterinio valdymo instrukcija anglų kalba | Privaloma |
| 29.11. | Staklių techninė instrukcija anglų kalba | Privaloma |
| 29.12. | Staklių montavimas, personalo apmokymas ir tolimesnis techninis palaikymas garantiniu laikotarpiu | Privaloma |

Kartu su pasiūlymu privalo būti pateikta siūlomų universalių tekinimo staklių su kompiuterio valdymu su įrengtu liutentu ilgų ruošinių (4000 mm) apdorojimui komponavimo schema kartu su išmatavimais ir izometrinis vaizdas.

Konkurso sąlygų 2 priedas

**PASIŪLYMAS DĖL**

**UNIVERSALIŲ TEKINIMO STAKLIŲ SU KOMPIUTERIO VALDYMU**

**PIRKIMO**

\_\_\_\_\_\_\_\_\_\_\_\_\_

(Sudarymo vieta)

\_\_\_\_\_\_\_\_\_\_\_\_\_

(Data)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt);

2) konkurso sąlygose;

3) pirkimo dokumentų prieduose;

4) konkurso sąlygų paaiškinimuose ir patikslinimuose.

Mes siūlome šią prekę:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Prekių pavadinimas** | **Kiekis** | **Mato vnt.** | **Vieneto kaina, EUR (be PVM)** | **Vieneto kaina,**  **EUR (su PVM)** | **Kaina be PVM** | **Kaina su PVM** |
| **1** | **2** | **3** | **4** | **5** | **6** | **7** | **8** |
| 1. | Universalios tekinimo staklės su kompiuterio valdymu | 1 | Komplektas |  |  |  |  |
| IŠ VISO (bendra pasiūlymo kaina) | | | | | |  |  |

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
| **Universalios tekinimo staklės su kompiuterio valdymu** | | |
| **Nr.** | **Funkcijų ir / ar techninių reikalavimų (rodiklių) pavadinimas (apibūdinimas)** | **Techniniai reikalavimai, rodikliai** |
| 1. | Laikiklio anga ne mažiau |  |
| 2. | Suklio atstumas virš stalo ne mažiau |  |
| 3. | Suklio atstumas virš suporto ne mažiau |  |
| 4. | Maksimalus pagrindinio veleno sukimosi greitis ne mažiau |  |
| 5. | Suklio skylės diametras ne mažiau kaip |  |
| 6. | Atstumas tarp suklių centrų ne mažiau |  |
| 7. | Laikiklio tipas |  |
| 8. | Hidraulikos spaudimas min/maks |  |
| 9. | Suklio laikiklio tipas |  |
| 10. | Sub-suklio laikiklio anga ne mažiau |  |
| 11. | Sub-suklio sukimosi greitis ne mažiau |  |
| 12. | Pagrindinio suklio variklio galingumas ne mažiau |  |
| 13. | Sub-suklio variklio galingumas ne mažiau |  |
| 14. | Drožlių konvejeris |  |
| 15. | Darbinis laukas:  Judėjimas pagal ašį Х / Z ne mažiau  Judėjimas pagal ašį Z1 ne mažiau  Judėjimas pagal ašį Y ne mažiau |  |
| 16. | Rutulinės-srieginės pavaros skersmuo pagal X/Z ne mažiau |  |
| 17. | Kreipiančiųjų pagal ašis X/Z dydis ne mažiau |  |
| 18. | Pagreitinta pavara pagal ašis X/Z/X1/Y1/Z1 ne mažiau |  |
| 19. | Instrumentinė sistema |  |
| 20. | Varomųjų instrumentų kiekis |  |
| 21. | Instrumentų tvirtinimo galas |  |
| 22. | Padėties nustatymo tikslumas |  |
| 23. | Atkartojimas |  |
| 24. | Matmenys:  Plotis ne daugiau  Aukštis ne daugiau |  |
| 25. | Tepimo ir aušinimo skysčių variklis |  |
| 26. | Tepimo ir aušinimo skysčių talpa |  |
| 27. | Apsaugos skirtos aptverti darbo zoną |  |
| 28. | Papildoma įranga tekinimo staklėms -  paslankus liunetas preciziniam apdorojamo veleno palaikymui tepalinėje aplinkoje (hidrodinaminio guolio principas): | |
| 28.1. | Veleno palaikymo ilgis ne mažiau |  |
| 28.2. | Tvirtinimas prie fundamento tekinimo staklių lygyje |  |
| 28.3. | Apsukos ne mažiau |  |
| 28.4. | Reguliavimas pagal skirtingus veleno skersmenis |  |
| 29. | Priedai: | |
| 29.1. | Automatinis apdirbimo įrankių matavimo prietaisas |  |
| 29.2. | Įrankių rinkinys techninei priežiūrai |  |
| 29.3. | Darbinis apšvietimas |  |
| 29.4. | Tvirtinimo kaladėlių komplektas ir inkariniai varžtai |  |
| 29.5. | Drožlių transporteris su drožlių bakeliu |  |
| 29.6. | Aušinimo sistema |  |
| 29.7. | Automatinio tepimo sistema |  |
| 29.8. | Vidaus apdirbimo įrankių laikikliai 4 vnt. |  |
| 29.9. | Cangos canginiam griebtuvui A2-6: 10,12,15,16,20,25,28,32,36,38,40,45,50 mm |  |
| 29.10. | Kompiuterinio valdymo instrukcija anglų kalba |  |
| 29.11. | Staklių techninė instrukcija anglų kalba |  |
| 29.12. | Staklių montavimas, personalo apmokymas ir tolimesnis techninis palaikymas garantiniu laikotarpiu |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento lapų skaičius |
| 1. |  |  |
| 2. |  |  |
|  |  |  |

Pasiūlymas galioja iki 20 \_\_-\_\_\_-\_\_\_

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo vadovo arba jo įgalioto asmens pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

Konkurso sąlygų 3 priedas

**UNIVERSALIŲ TEKINIMO STAKLIŲ SU KOMPIUTERIO VALDYMU**

**PIRKIMO – PARDAVIMO SUTARTIS NR.**

201\_ m. \_\_\_\_\_\_\_\_\_\_ mėn. \_\_\_ d.

Vilnius

**UAB „SACOM“**, įmonės kodas 301736734, buveinės adresas Medaus g. 28A, Medininkai, Vilniaus r., Lietuvos Respublika, atstovaujama direktoriaus Vladimiro Vasileco, veikiančio pagal įmonės įstatus (toliau vadinama **Pirkėju**),

ir

**\_\_\_\_\_\_\_\_\_\_\_\_\_\_\_\_\_\_\_\_,** įmonės kodas \_\_\_\_\_\_\_\_\_\_\_\_\_\_\_\_\_\_\_, buveinės adresas \_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau vadinama **Pardavėju**), toliau Pirkėjas ir Pardavėjas vadinami Šalimis, o kiekvienas atskirai Šalimi, sudarė šią sutartį (toliau vadiama **Sutartimi**):

**1. SUTARTIES DALYKAS**

1.1. Pirkėjas perka, o Pardavėjas parduoda pirkimo konkurse numatytomis sąlygomis universalias tekinimo stakles su kompiuterio valdymu (toliau vadinama **Įranga**). Prekės teikiamos pagal prie Sutarties pridedamą techninę specifikaciją (konkurso sąlygų 1 priedas) ir Pardavėjo pasiūlymą (konkurso sąlygų 2 priedas).

**2. KAINA IR SUTARTIES SUMA**

2.1. Įrangos kaina yra fiksuota ir negali būti keičiama.

2.2. Bendra šios sutarties suma yra \_\_\_\_\_\_\_\_\_\_\_\_\_\_EUR be PVM. Pridėtinės vertės mokestis skaičiuojamas ir mokamas papildomai teisės aktų nustatyta tvarka.

2.3. Bendra šios sutarties suma apima:

- Įrangos kainą, pristatymą ir montavimą;

- Įrangos derinimą ir paleidimą darbui;

- Darbuotojų apmokymas ir tolimesnis techninis palaikymas garantinio laikotarpio metu;

- Tech. dokumentacija/ ekspl., valdymo instrukcija ir kt. būtini priedai.

2.4. Į sutarties sumą įeina Įrangos transportavimo kaštai iš Pardavėjo bazės, taip pat Įrangos draudimo išlaidos iki pristatymo vietos.

**3. TIEKIMO TERMINAI IR DATA**

3.1. Prekių pristatymo vieta – Medaus g. 28A, Medininkai, Vilniaus r., Lietuva.

3.2. Įranga turi būti pristatyta, sumontuota ir paleista darbui per 5 mėn. nuo sutarties įsigaliojimo dienos, t. y. nuo sutarties pasirašymo dienos.

3.2. Įranga turi būti pristatyta Pirkėjui pagal tarptautinių prekybos rūmų taisykles „Incoterms“. Pristatymo sąlygos - CIP (transportavimas ir draudimas apmokėtas iki pristatymo vietos).

3.2. Tiekimo data laikoma Įrangos pristatymo Pirkėjui data.

**4. APMOKĖJIMO SĄLYGOS**

4.1. Apmokėjimas už Įrangą, parduotą pagal šią Sutartį, vykdoma eurais tokiu būdu:

4.1.1. avansinis mokėjimas, ne daugiau 60 % visos Sutarties sumos, į Pardavėjo sąskaitą mokamas dviem dalimis: (\_\_\_\_\_\_\_\_\_\_\_\_\_\_\_\_\_\_\_\_\_\_EUR) per 2 savaites nuo Sutarties pasirašymo ir (\_\_\_\_\_\_\_\_\_\_\_\_\_\_\_\_\_\_\_\_\_\_EUR) pagaminus įrangą;

4.1.2. likusi Sutarties sumos dalis (\_\_\_\_\_\_\_\_\_\_\_\_\_\_\_\_\_\_\_\_\_\_EUR) - galutinis mokėjimas per 1 savaitę po Įrangos pristatymo, sumontavimo, paleidimo ir darbuotojų apmokymų.

**5. KOKYBĖ**

5.1. Įrangos kokybė turi atitikti gamyklos - gamintojos technines sąlygas ir turi būti patvirtinta garantiniu raštu.

**6. PRETENZIJOS**

6.1. Pretenzijos gali būti pareikštos dėl teikiamos Įrangos kokybės, jeigu tai neatitinka šios Sutarties sąlygas.

6.2. Pretenzijos dėl kokybės gali būti pareikštos per visą garantijos laikotarpį nuo Įrangos paleidimo eksploatacijon akto pasirašymo datos.

6.3. Pretenzijos pateikiamos registruotu laišku, pridedant būtinus dokumentus, patvirtinančius pretenzijas (pav. kompetentingos neutralios organizacijos aktus).

6.4. Delspinigiai už Įrangos nepateikimą iki sutartyje numatyto termino yra 0,02 proc. nuo šios Sutarties sumos už kiekvieną pavėluotą dieną.

6.5. Delspinigiai už pavėluotą Įrangos apmokėjimą yra 0,02 proc. nuo laiku nesumokėtos sumos už kiekvieną pavėluotą dieną.

6.6. Bendras delspinigių dydis negali viršyti 10 proc. šios Sutarties sumos.

**7. KOKYBĖS GARANTIJA**

7.1. Pardavėjo garantija galioja \_\_\_\_\_\_\_\_\_\_\_\_\_mėnesių nuo Įrangos paleidimo eksploatacijon akto pasirašymo datos. Pirkėjas turi raštu informuoti Pardavėją apie bet kokius atsiradusius gedimus.

**8. FORCE MAJEURE APLINKYBĖS**

8.1. Iškilus aplinkybėms, dėl kurių tampa neįmanomas šios Sutarties pilnas ar dalinis bet kurios Šalies įsipareigojimų vykdymas, o būtent: embargas, vyriausybės uždraudimas, bet kokio charakterio karo veiksmai, gaisras, potvynis ir kitos nuo Šalių nepriklausančios aplinkybės, įsipareigojimų vykdymas pratęsiamas tiek, kiek truks aukščiau nurodytos aplinkybės. Jei šios aplinkybės truks daugiau nei 6 mėnesius, tai kiekviena iš Šalių turi teisę atsisakyti šios Sutarties įsipareigojimų vykdymo ir šiuo atveju nei viena iš Šalių neturės pretenzijų dėl galimų nuostolių atlyginimo.

8.2. Šalis, kuri negali vykdyti šios Sutarties įsipareigojimų, turi nedelsdama informuoti kitą Šalį apie atitinkamų aplinkybių, trukdančių vykdyti Sutartį, atsiradimą ir pasibaigimą. Tinkamu aukščiau nurodytų aplinkybių atsiradimo įrodymu bus pažymos, išduotos atitinkamai Pirkėjo ar Pardavėjo šalies Prekybos ir Pramonės Rūmų.

**9. TECHNINĖ DOKUMENTACIJA**

9.1. Įrangos techninė dokumentacija, eksploatacinės instrukcijos turi būti pateiktos lietuvių arba anglų kalba.

**10. KITOS SĄLYGOS**

10.1. Atsiradus nenumatytoms aplinkybėms dėl kurių Tiekėjas negali pristatyti pirkimo sutartyje numatytos Įrangos, Tiekėjas gali siūlyti naują Įrangą, kurios savybės neprastesnės nei pagal sutartį numatyta tiekti Įranga, kurios techninė specifikacija atitinka Pirkėjo keliamus reikalavimus, nekeičiant sutarties kainos.

10.2. Atsiradus nenumatytoms aplinkybėms, dėl kurių Įranga negali būti pristatyta Sutartyje numatytais terminais, Šalys privalo tokį keitimą įforminti šaliu susitarimu. Toks pakeitimas turi būti pasirašytas abiejų Šalių, kuriame nurodomos aplinkybės dėl kurių Įranga nebuvo pristatyta laiku ir Įrangos pristatymo data. Šalių susitarimu įforminus pakeitimą dėl Įrangos pristatymo termino nukėlimo, Sutarties 6.4. punkte numatyti delspinigiai nėra skaičiuojami.

10.3. Visi šios Sutarties pakeitimai ir papildymai galioja tik tada, kai jie įforminti raštu ir pasirašyti abiejų Šalių. Nei viena iš Šalių neturi teisės perduoti įsipareigojimų pagal šią Sutartį trečiam asmeniui, jei dėl to nėra raštiško kitos Šalies sutikimo.

10.4. Ši Sutartis įsigalioja abiem Šalims pasirašius Sutartį.

10.5. Sutartis galioja iki pilno Šalių įsipareigojimų įvykdymo.

10.6. Šios sutarties priedai yra neatskiriama šios sutarties dalis:

10.6.1. Techninė specifikacija (konkurso sąlygų 1 priedas).

10.6.2. Pardavėjo pasiūlymas (konkurso sąlygų 2 priedas).

10.7. Sutartis sudaryta lietuvių kalba dviem egzemplioriais - po vieną kiekvienai Šaliai. Kiekvienas egzempliorius turi vienodą juridinę galią.

**11. ŠALIŲ REKVIZITAI**

|  |  |
| --- | --- |
| **Pirkėjas:** | **Pardavėjas:** |
| **UAB „SACOM“**  Medaus g. 28A, Medininkai,  LT-15167, Vilniaus r., Lietuva  Įmonės kodas: 301736734  PVM kodas: LT100004266818  Mob. tel.: +370 699 29777  El. paštas: vvasilecas@gmail.com  Banko sąskaita:  Nr. LT344010051003607699  AB DNB bankas, banko kodas 40100  Direktorius  Vladimiras Vasilecas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | |